Vinícius Júnior
<s>Vinícius José Paixão de Oliveira Júnior, poznatiji kao Vinícius Júnior ili Vini Jr. (; São Gonçalo, 12. srpnja 2000.), brazilski nogometaš koji igra na poziciji lijevog krila.</s><s>Trenutačno igra za Real Madrid.</s>

<s>Klupska karijera</s>

<s>Flamengo 
Za Flamengo je debitirao 13. svibnja 2017. u utakmici brazilske Série A protiv kluba Atlético Mineiro koja je završila 1:1.</s><s>Svoj prvi klupski pogodak postigao je u utakmici Cope Sudamericane protiv čileanskog kluba Palestino koja je završila 5:0.</s><s>Svoja prva dva ligaška pogotka postigao je 19. kolovoza kada je postigao jedina dva gola na utakmici protiv kluba Atlético Goianiense.</s>

<s>Real Madrid 
Dana 23. svibnja 2017. potpisao je ugovor s Real Madridom.</s><s>Ugovor je počeo vrijediti tek 12. srpnja 2018., na Viníciusov 18. rođendan, budući da igrači moraju imati barem 18 godina kako bi ostvarili transfer na međunarodnoj razini.</s><s>Real Madrid je za Viníciusa navodno platio 46 milijuna eura što je druga najveća odšteta u povijesti brazilskog nogometa (najveća je Neymarova).</s><s>Real Madrid je za Viníciusove usluge platio više nego bilo koji klub u povijesti za nekog igrača mlađeg od 19 godina.</s>

<s>Dana 20. srpnja 2018.</s><s>Vinícius je predstavljen kao igrač Real Madrida.</s><s>Za novi klub debitirao je u utakmici bez golova protiv gradskog rivala Atlética.</s><s>Svoj prvi klupski pogodak postigao je 3. studenoga kada je Real Valladolid poražen 2:0.</s><s>U UEFA Ligi prvaka prvi put je bio strijelac 11. prosinca 2019. kada je Club Brugge poražen 1:3.</s><s>S Realom je osvojio La Ligu u sezoni 2019./20.</s>

<s>Dana 12. svibnja postigao je hat-trick protiv Levantea koji je poražen s visokih 6:0.</s><s>U sezoni 2021./22. s Realom je ponovno osvojio La Ligu.</s><s>Dana 28. svibnja 2022. s Realom je igrao finale UEFA Lige prvaka 2021./22. protiv Liverpoola.</s><s>Tada je postigao jedini pogodak na utakmici.</s><s>Tom pobjedom Real je osvojio UEFA Ligu prvaka rekordnih 14 puta.</s><s>Imenovan je najboljim mladim igračem UEFA Lige prvaka 2021./22. te je uvršten u momčad natjecanja.</s><s>S 22 pogotka, Vinícius je te sezone bio drugi najbolji strijelac Reala, iza Karima Benzeme.</s>

<s>Reprezentativna karijera 
S Brazilom je osvojio južnoameričko prvenstvo do 15 godina održanom u Kolumbiji 2015.</s><s>Bio je drugi najbolji strijelac tog natjecanja sa sedam postignutih pogodaka.</s>

<s>S Brazilom je također osvojio južnoameričko prvenstvo do 17 godina.</s><s>Na tom natjecanju, održanom u Čileu 2017., bio je najbolji strijelac sa sedam postignutih pogodaka te je imenovan najboljim igračem natjecanja.</s>

<s>Za A selekciju Brazila debitirao je 10. rujna 2019. kada je Brazil izgubio 0:1 od Perua.</s><s>Svoj prvi reprezentativni pogodak postigao je 24. ožujka 2022. kada je Čile poražen 4:0.</s>

<s>Dana 7. studenoga 2022. imenovan je članom brazilskog sastava za Svjetsko prvenstvo 2022.</s>

<s>Priznanja</s>

<s>Individualna 
Najbolje lijevo krilo natjecanja Copa São Paulo de Futebol Júnior: 2017.</s><s>Najbolji igrač južnoameričkog prvenstva do 17 godina: 2017.</s><s>Igrač mjeseca La Lige: studeni 2021.</s><s>Član momčadi sezone UEFA Lige prvaka: 2021./22.</s><s>Mladi igrač sezone UEFA Lige prvaka: 2021./22.</s><s>Član momčadi sezone La Lige: 2021./22.</s>

<s>Klupska 
Real Madrid
La Liga: 2019./20., 2021./22.</s><s>Supercopa de España: 2019./20., 2021./22.</s><s>UEFA Liga prvaka: 2021./22.</s><s>UEFA Superkup: 2022.</s><s>FIFA Svjetsko klupsko prvenstvo: 2018.</s>

<s>Reprezentativna 
Brazil do 15
Južnoameričko prvenstvo do 15 godina: 2015.</s>

<s>Brazil do 17
Južnoameričko prvenstvo do 17 godina: 2017.</s><s>Kup država članica BRICS-a do 17 godina: 2016.</s>

<s>Izvori</s>

<s>Vanjske poveznice</s>

<s>Profil, Soccerway</s>

<s>Brazilski fudbaleri
Fudbaleri ili nogometaši Real Madrida</s>

